**projektas**

**reg. Nr. T-228**

**2.15.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS** **ŠVIETIMO ĮSTAIGŲ KONKURSO**

**„KURIAME JAUKIĄ UGDYMO APLINKĄ“ NUOSTATŲ PATVIRTINIMO**

2022 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 5 ir 28 dalimis, 16 straipsnio 4 dalimi, įgyvendindama Pasvalio rajono savivaldybės ugdymo kokybės skatinimo programos įgyvendinimo gaires, patvirtintas Pasvalio rajono savivaldybės tarybos 2022 m. kovo 30 d. sprendimu Nr. T1-59 „Dėl Pasvalio rajono savivaldybės ugdymo kokybės skatinimo programos įgyvendinimo gairių patvirtinimo“, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės švietimo įstaigų konkurso „Kuriame jaukią ugdymo aplinką“ nuostatus;
2. Nustatyti, kad šis sprendimas:
	1. įsigalioja 2023 m. sausio 1 d.;
	2. skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyriausioji specialistė

Rima Šivickienė

2022-11-14

Suderinta DVS Nr. RTS-222

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS ŠVIETIMO ĮSTAIGŲ KONKURSO**

**„KURIAME JAUKIĄ UGDYMO APLINKĄ“ NUOSTATŲ PATVIRTINIMO**

2022 m. lapkričio 14 d.

Pasvalys

1. **Sprendimo projekto rengimo pagrindas.**

Pasvalio rajono savivaldybės ugdymo kokybės skatinimo programos įgyvendinimo gairės, patvirtintos Pasvalio rajono savivaldybės tarybos 2022 m. kovo 30 d. sprendimu Nr. T1-59 „Dėl Pasvalio rajono savivaldybės ugdymo kokybės skatinimo programos įgyvendinimo gairių patvirtinimo“.

**2. Sprendimo projekto tikslai ir uždaviniai.**

Patvirtinti Pasvalio rajono savivaldybės švietimo įstaigų konkurso „Kuriame jaukią ugdymo aplinką“ nuostatus (toliau – Nuostatai).

**3. Kokios siūlomos naujos teisinio reguliavimo nuostatos ir kokių rezultatų laukiama.**

Nuostatai reglamentuoja konkurso tikslą, uždavinius, organizavimo, dalyvių vertinimo ir nugalėtojų apdovanojimo tvarką.

Rengiant Nuostatus, su jų projektu buvo supažindintos Pasvalio rajono savivaldybės švietimo įstaigos, Pasvalio rajono savivaldybės švietimo taryba, pasiūlymų negauta.

**4. Skaičiavimai, išlaidų sąmatos, finansavimo šaltiniai**.

Lėšos konkursui organizuoti kasmet numatomos Pasvalio rajono savivaldybės biudžete.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Iki konkurso pradžios, Pasvalio rajono savivaldybės administracijos direktoriaus įsakymu, sudaroma komisija iš ne mažiau kaip 5 narių, patvirtinamas jos darbo reglamentas.

**7. Sprendimo projekto antikorupcinis vertinimas.**

Antikorupcinis vertinimo pažyma 2022-10-14 Nr. RASI-1522.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius: Švietimo ir sporto skyrius.

Asmuo, atsakingas už sprendimo vykdymo kontrolę: Švietimo ir sporto skyriaus vedėjas.

PRIDEDAMA:

1. Pasvalio rajono savivaldybės švietimo įstaigų konkurso „Kuriame jaukią ugdymo aplinką“ nuostatai, 5 lapai.
2. Pasvalio rajono savivaldybės tarybos 2022 m. kovo 30 d. sprendimas Nr. T1-59 „Dėl Pasvalio rajono savivaldybės ugdymo kokybės skatinimo programos įgyvendinimo gairių patvirtinimo“.

Švietimo ir sporto skyriaus vyriausioji specialistė Rima Šivickienė

PATVIRTINTA

Pasvalio rajono savivaldybės tarybos

2022 m. lapkričio d. sprendimu Nr. T1-

**Pasvalio rajono savivaldybės švietimo įstaigų konkurso**

**„Kuriame jaukią ugdymo aplinką“**

**nuostatAI**

**I SKYRIUS**

**Bendrosios nuostatos**

1. Pasvalio rajono savivaldybės švietimo įstaigų konkurso „Kuriame jaukią ugdymo aplinką“ (toliau – Konkursas) nuostatai (toliau – Nuostatai) reglamentuoja Konkurso tikslą, uždavinius, organizavimo, dalyvių vertinimo ir nugalėtojų apdovanojimo tvarką.
2. Konkursą organizuoja Pasvalio rajono savivaldybės administracija (toliau – Administracija), vykdo Administracijos Švietimo ir sporto skyrius.
3. Konkursas skirtas geriausiai jaukią ugdymo aplinką kuriančiai Pasvalio rajono savivaldybės (toliau – Savivaldybė) švietimo įstaigai išrinkti.
4. Konkurse gali dalyvauti visos Savivaldybės švietimo įstaigos.

**II SKYRIUS**

**TIKSLAS IR UŽDAVINIAI**

1. Konkurso tikslas – aktyvinti Savivaldybės švietimo įstaigų tikslingą, darnų ir estetišką ugdymo aplinkų kūrimą, kūrybišką jų naudojimą mokinių ugdymo procesui organizuoti.
2. Konkurso uždaviniai:
3. nustatyti geriausiai jaukią ugdymo aplinką kuriančias Savivaldybės švietimo įstaigas ir skleisti gerąją patirtį.
4. formuoti Savivaldybės švietimo įstaigos aplinkos savitumą, originalumą ir skleisti gerąją patirtį.

**III SKYRIUS**

 **KONKURSO ORGANIZAVIMAS**

1. Konkursas organizuojamas kiekvienais metais, paprastai kalendorinių metų antrąjį pusmetį. Apie konkurso vykdymą Savivaldybės švietimo įstaigos informuojamos raštu kviečiant registruotis dalyvauti Konkurse ne vėliau nei prieš 14 kalendorinių dienų. Informacija apie Konkursą viešinama Savivaldybės interneto svetainėje.
2. Lėšos Konkursui organizuoti kasmet numatomos Savivaldybės biudžete.
3. Konkursui vykdyti ir geriausiai jaukią ugdymo aplinką kuriančioms Savivaldybės švietimo įstaigoms išrinkti Administracijos direktoriaus įsakymu kasmet sudaroma komisija iš ne mažiau kaip 5 narių. Komisijos pirmininku skiriamas vienas iš komisijos narių, sekretoriumi – Administracijos Švietimo ir sporto skyriaus darbuotojas, kuris nėra komisijos narys.
4. **Komisijos sudėtis sudaroma iš: Savivaldybės mero arba mero pavaduotojo, Savivaldybės tarybos Švietimo, kultūros ir sporto komiteto deleguoto nario, Savivaldybės švietimo įstaigų vadovų asociacijos deleguoto atstovo ir Administracijos darbuotojų. Šios komisijos darbo reglamentas tvirtinamas Administracijos direktoriaus įsakymu.**
5. Savivaldybės švietimo įstaigos ugdymo aplinka vertinama lankantis švietimo įstaigose pagal vertinimo kriterijus ir nustatytą balų skaičių. Kiekvienai įstaigai, taip pat jos padaliniui, turinčiam kitą nei pagrindinė Savivaldybės švietimo įstaigos buveinė adresą, pildoma Švietimo įstaigų vertinimo lentelė (1 priedas), kurią pasirašo komisijos pirmininkas ir nariai.
6. Komisija įvertinusi visų konkurse dalyvaujančių Savivaldybės švietimo įstaigų aplinkas, edukacines erdves, teritorijas, vertinimo rezultatus įrašo Švietimo įstaigų vertinimo suvestinėje (2 priedas), kurią pasirašo komisijos pirmininkas ir nariai. Švietimo įstaiga turi teisę susipažinti su jai komisijos skirtu įvertinimu.
7. Komisija, atsižvelgdama į Savivaldybės švietimo įstaigų surinktus balus, išrenka 1–3 geriausiai jaukią ugdymo aplinką kuriančias švietimo įstaigas.
8. Komisija teikia siūlymą:

14.1. Administracijos direktoriui dėl piniginių premijų ir (ar) dovanų skyrimo, atsižvelgiant į einamaisiais kalendoriniais metais Savivaldybės biudžete numatytas lėšas;

14.2. Savivaldybės merui dėl Savivaldybės mero padėkos raštų įteikimo.

15. Komisijos sprendimai priimami komisijos posėdyje dalyvaujančių narių balsų dauguma (kai posėdyje dalyvauja daugiau kaip pusė komisijos narių). Komisijų sprendimai įforminami protokolu.

**IV SKYRIUS**

 **KONKURSO nugalėtojų APDOVANOJIMAS**

1. Informacija apie Konkurso nugalėtojus viešinama Savivaldybės interneto tinklapyje.
2. Konkurso nugalėtojams įteikiamos lentelės „Pasvalio rajono savivaldybės švietimo įstaigų konkurso „Kuriame jaukią ugdymo aplinką“ nugalėtojas“ ir / ar dovanos.

**V SKYRIUS**

**BAIGIAMOSIOS NUOSTATOS**

1. Konkursui skirtų lėšų naudojimą kontroliuoja Administracijos Centralizuotas vidaus audito bei Švietimo ir sporto skyriai.
2. Nuostatai keičiami, pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės švietimo įstaigų konkurso „Kuriame jaukią ugdymo aplinką“ nuostatų

1 priedas

**PASVALIO RAJONO SAVIVALDYBĖS ŠVIETIMO ĮSTAIGŲ KONKURSO**

**„KURIAME JAUKIĄ UGDYMO APLINKĄ“**

**KOMISIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos (padalinio) pavadinimas)

**ŠVIETIMO ĮSTAIGŲ VERTINIMO LENTELĖ**

| **Eil.****Nr.** | **Vertinimo kriterijai** | **Balai** |
| --- | --- | --- |
| *Švietimo įstaiga vertinama balais pagal pateiktus kriterijus* | Skirti balai |
|  | Kūrybiškas, inovatyvus, tikslingas aplinkos pritaikymas ugdymo reikmėms, atsižvelgiant į vaikų / mokinių, pedagogų ir visos bendruomenės poreikius | 1–15 |  |
|  | Aplinka užtikrina saugumą, atitinka ugdymo proceso organizavimo sveikatos saugos reikalavimus | 1–10 |  |
|  | Statinių išorės būklė ir priežiūra | 1–10 |  |
|  | Statinių vidaus būklė ir priežiūra, vidinių patalpų estetika | 1–10 |  |
|  | Kūrybiškas, inovatyvus, estetiškas vidinių erdvių pritaikymas ir jų naudojimas edukacinėms reikmėms  | 1–10 |  |
|  | Lauko edukacinių erdvių būklė ir priežiūra, pritaikymas vaikų / mokinių amžiui | 1–10 |  |
|  | Želdinių, takų, vejų bendra būklė ir priežiūra | 1–5 |  |
|  | Individualūs, estetiški aplinkos bruožai: želdinių komponavimas, dekoratyvumas, mažųjų architektūros formų naudojimas | 1–5 |  |
|  | Aplinkos santykis ir darna su viso kraštovaizdžio, miesto (miestelio, kaimo) erdvėmis | 1–5 |  |
|  | Paveldo išsaugojimas ir propagavimas, vertingų kraštovaizdžio elementų apsauga (natūralių gamtos komponentų saugus ir tinkamas sutvarkymas, senų medžių, sodų, riedulių apsauga), jų naudojimas ugdymo procese | 1–5 |  |
|  | Netradiciniai sprendimai, inovacijos ir jų naudojimas edukacijai, kraštovaizdžio savitumų panaudojimas, originalūs sprendimai, sudarantys galimybes plėsti ir tikslingai naudoti edukacines erdves | 1–10 |  |
|  | Bendruomenės įtraukimas į jaukios ugdymo aplinkos kūrimo, aplinkos tvarkymo, aplinkosaugines ir mokyklos mikroklimato gerinimo veiklas | 1–5 |  |
| Iš viso:  | 100 |  |

Pastabos:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos pirmininkas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Nariai:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Pasvalio rajono savivaldybės švietimo įstaigų konkurso „Kuriame jaukią ugdymo aplinką“ nuostatų

2 priedas

**PASVALIO RAJONO SAVIVALDYBĖS ŠVIETIMO ĮSTAIGŲ KONKURSO**

**„KURIAME JAUKIĄ UGDYMO APLINKĄ“**

**KOMISIJA**

**ŠVIETIMO ĮSTAIGŲ VERTINIMO SUVESTINĖ**

|  |  |  |
| --- | --- | --- |
| **Eil. Nr.** | **Švietimo įstaigos pavadinimas,** padalinio pavadinimas | **Vertinimas** |
| Skirti balai*(pildoma vertinant įstaigą su padaliniais)* | Švietimo įstaigai skirti balai / įstaigai su padaliniais skirtų balų vidurkis |
|  |  |  |  |
|  |  |  |
|  |  |  |
| ... |  |  |
|  |  |  |  |
|  |  |  |  |
| ... |  |  |  |

Pastabos:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos pirmininkas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Nariai:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)